Diari Oficial de la Generalitat Valenciana


Sumari del DOGV 6381, del 21-10-2010 (2010/11323)

Aprovació definitiva del projecte d'expropiació per taxació conjunta per a l'ampliació de l'avinguda de Vila-real.
------------------------------------------------------------------------------------------------------------------

### Dades del document

Número de DOGV
:   6381

Data del DOGV
:   21-10-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/11749


Data del document
:   08-10-2010

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * administració local
    * pla d'urbanisme

Aprovació definitiva del projecte d'expropiació per taxació conjunta per a l'ampliació de l'avinguda de Vila-real. [2010/11452]  
La Junta de Govern local d'aquest Ajuntament, en la sessió ordinària celebrada el dia 1 d'octubre de 2010, va adoptar l'acord següent.  
Acord:  
«Vist l'expedient que s'està tramitant per a aprovar el projecte d'expropiació, per taxació conjunta, per a l'obtenció dels terrenys necessaris per a l'ampliació de l'avinguda de Vila-real de Castelló i els següents,  
Antecedents:  
1. La Junta de Govern local, mitjançant un acord de 23 de desembre de 2009, va resoldre modificar el Projecte d'Expropiació per a l'Ampliació de l'Avinguda de Vila-real i avinguda de Barcelona i passa a denominar-se Projecte d'Expropiació per a l'Ampliació de l'Avinguda de Barcelona, del qual s'excloïen totes les finques situades en el tram de l'avinguda de Vila-real.  
2. En febrer de 2010, es va redactar un nou projecte d'expropiació que comprén únicament el tram de l'avinguda de Vila-real.  
3. L'anunci d'exposició pública d'aquest projecte, per un termini d'un mes, va ser publicat en el Butlletí Oficial de la Província de Castelló número 48, de 22 d'abril de 2010, en el Diari Oficial de la Comunitat Valenciana número 6256, de 29 d'abril de 2010, en el diari El Mundo, el 14 d'abril de 2010 i al tauler d'anuncis d'aquest Ajuntament. Així mateix s'ha efectuat la preceptiva notificació als interessats.  
4. En el termini legalment establit, s'han formulat diverses al·legacions que han sigut informades pels tècnics municipals.  
5. Obra en l'expedient el document de retenció de crèdit número 433, de 2 de març de 2010, per un import de 1.172.874,57 euros, que acredita l'existència de crèdit adequat i suficient per a fer front al pagament del preu just.  
6. Així mateix, l'expedient ha sigut informat favorablement pel Negociat de Fiscalització.  
Atés que:  
I. En el termini legalment establit s'han formulat diverses al·legacions que han sigut informades per la tècnica d'administració general del Negociat Administratiu de Planejament i Gestió Urbanística, en data 17 de setembre de 2010, per l'arquitecta municipal en data 10 de setembre de 2010, i per l'enginyer agrònom municipal en dates 18, 19 i 24 d'agost de 2010.  
1. Escrit d'al·legacions presentat per Fernando Basco Pascual, (R. E. 31663, de 17.05.2010) respecte a la finca número 1 del projecte d'expropiació.  
Qüestions al·legades: han sigut informades per l'arquitecta municipal, en informe de 10 de setembre de 2010, i per l'enginyer agrònom municipal, en informe de 24 d'agost de 2010.  
a) L'al·legant manifesta la disconformitat amb la valoració del sòl realitzada en el projecte d'expropiació.  
b) Manifesta la disconformitat amb la valoració de les construccions realitzada en el projecte d'expropiació.  
c) Així mateix manifesta la disconformitat amb la valoració del fals pebre realitzada en el projecte d'expropiació.  
Informe:  
a) Respecte a la primera qüestió l'arquitecta municipal, en el seu informe de 10 de setembre de 2010, distingix entre:  
a1) Respecte a la situació urbanística real de la finca, al·leguen que es tracta de sòl urbanitzat consolidat per l'edificació, i que per tant li és d'aplicació el que establix l'article 24.2 del Text Refós de la Llei del Sòl, aprovat pel Reial Decret Legislatiu 2/2008, de 20 de juny.  
La superfície expropiada no es troba edificada, per la qual cosa considerem que es tracta d'un sòl urbanitzat no edificat; s'aplica el mètode residual estàtic segons el que establix l'article 24.1 del Reial Decret Legislatiu 2/2008, tal com es determina en el capítol 2, Criteris de valoració, del projecte d'expropiació.  
  
\* \* \* \* \*  
  
A més, en la mateixa al·legació s'ha calculat el valor de repercussió utilitzant el mètode residual del sòl, que és el mateix que s'ha utilitzat en l'expedient expropiatori, per la qual cosa es desestima l'al·legació en aquest aspecte.  
a2) Al·lega que s'ha realitzat la valoració del sòl sense tindre en compte la singularitat de la finca, per la qual cosa el valor ha de ser superior d'acord amb les seues característiques actuals.  
En la valoració contradictòria que realitza l'al·legant no s'ha utilitzat un mostratge suficient que determine el valor mitjà de venda, per la qual cosa es desestima l'al·legació en aquest aspecte.  
b) En relació a la valoració de les construccions cal distingir:   
b1) Al·lega que l'estat de conservació de la tanca definit com a construcció 1 en el projecte és magnífic, per la qual cosa és injust aplicar el coeficient de conservació de 0,85.  
Respecte d'això, cal dir que la conservació del mur és regular, tal com s'especifica i s'aprecia en les fotografies del full de preu just, per la qual cosa es desestima l'al·legació en aquest aspecte.  
b2) Respecte al tancament definit com a construcció 2 en el projecte, al·leguen que ha de valorar-se únicament el mur, i que la reixa ha de romandre en propietat de l'actual titular, i s'hauran de reposar-se necessàriament en la tanca que substituïsca l'actual.  
S'estima en part l'al·legació en aquest aspecte, i únicament es valorarà el mur sense la reixa i el desmuntatge i muntatge de la reixa.  
b3) Respecte a la porta de reixa definida com a construcció 3 en el projecte d'expropiació, al·leguen que no ha de ser objecte de valoració, i ha de romandre en propietat de l'actual titular i ha de reposar-se necessàriament en la tanca que substituïsca l'actual.  
S'estima en part l'al·legació en aquest aspecte, i únicament es valorarà el desmuntatge i el muntatge de la porta de reixa metàl·lica.  
D'aquesta manera la valoració final de la construcció 3 serà 40,20 euros.  
Per tot l'anterior la valoració total de les construccions passa a ser de 2.823,31 euros.  
c) Respecte a la valoració de les plantacions, s'emet un informe per l'enginyer agrònom municipal de data 24 d'agost de 2010, en el qual s'estima parcialment l'al·legació presentada, atés que el valor unitari per a l'exemplar de fals pebre siga de 17.467,65 euros/ud.  
  
\* \* \* \* \*  
2. Escrits presentats per Yago Ramos Thirache, en nom i representació de Ramos Thirache, SL (R. E. 32.842, de 19 de maig de 2010); Tomás Ramos Fabregat (R. E. 33727, de 20 de maig de 2010); Mercedes Ramos Fabregat (R. E. 33.132, de 20 de maig de 2010) i Elvira Ramos Fabregat (R. E. 32859, de 19 de maig de 2010), d'igual contingut, respecte a la finca número 2a) del projecte d'expropiació.  
Qüestions al·legades:  
a) Els al·legants posen de manifest que l'expedient expropiatori es troba viciat de nul·litat de ple dret, en no tindre legítima cobertura per ser igualment nuls els antecedents que s'invoquen com a fonament.   
b) L'al·legant sol·licita reserva d'aprofitament en l'àmbit de la unitat d'execució 10-UE-R, i en el cas que es rebutge la seua sol·licitud, disconformitat amb el full de preu just i adjunta informe de taxació per l'arquitecte Carlos Garrido Siero.  
c) L'al·legant rebutja que se li abone el valor de l'obra de reposició del tancament, i que siga l'Ajuntament, per ell mateix o per l'empresa que es contracte per a això, qui duga a terme aquesta reposició.  
Informes:  
a) En relació a la nul·litat de ple dret de l'expedient expropiatori, a la vista de l'informe emés per la tècnica d'administració general del Negociat de Planejament i Gestió Urbanística de data 17 de setembre de 2010, procedix desestimar aquesta al·legació ja que l'expedient expropiatori complix amb el requisits previs que establix la Llei d'Expropiació Forçosa, Llei de 16 de desembre de 1954, i queda declarada la utilitat pública o l'interés social, així com la necessitat d'ocupació dels terrenys per l'aprovació del Pla General d'Ordenació Urbana d'1 de març de 2000 i ratificat en la seua vigència per Resolució de la Conselleria de Medi Ambient, Aigua, Urbanisme i Habitatge de data 28 de gener de 2010, i per tant gaudix de plena legitimitat.  
b) A la vista de l'informe de l'arquitecta municipal de data 10 de setembre de 2010, se li estima l'al·legació en part, ja que s'accepta la sol·licitud de la reserva d'aprofitament en la unitat d'execució 10-UE-R.   
A la superfície que s'ha d'expropiar de 143,24 m² li correspon un aprofitament subjectiu de 57,29 m²tuc en la unitat d'execució 10-UE-R.  
c) A la vista de l'informe emés per l'arquitecta municipal de data 10 de setembre de 2010, procedix desestimar l'al·legació. El tancament no serà reposat i haurà de ser el propietari qui s'encarregue d'aquesta reposició, ja que en el projecte d'expropiació ja es contempla la indemnització als titulars de les obres, instal·lacions, plantacions i sembrats que no puguen conservar-se i que hagen de demolir-se.  
  
3. Escrits presentats per Yago Ramos Thirache, en nom i representació de Ramos Thirache, SL (R. E. 32.842, de 19 de maig de 2010); Tomás Ramos Fabregat (R. E. 33205, de 20 de maig de 2010); Mercedes Ramos Fabregat (R. E. 33613, de 20 de maig de 2010); Elvira Ramos Fabregat (R. E. 32597, de 19 de maig de 2010);. María Rosa Añó Forner (R. E. 33402, de 20 de maig de 2010); Elvira Dealbert Ramos (R. E. 32733, de 19 de maig de 2010) i María Dealbert Ramos (R. E. 32221, de 19 de maig de 2010) d'igual contingut, respecte a la finca núm. 2b) del projecte d'expropiació.  
Qüestions al·legades:  
a) Els al·legants posen de manifest que l'expedient expropiatori es troba viciat de nul·litat de ple dret, en no tindre legítima cobertura per ser igualment nuls els antecedents que s'invoquen com a fonament.   
b) Sol·liciten reserva d'aprofitament en l'àmbit de la unitat d'execució 10-UE-R, i en el cas que es rebutge la seua sol·licitud, disconformitat amb el full de preu just i adjunta informe de taxació per l'arquitecte Carlos Garrido Siero.  
c) Rebutja que se li abone el valor de l'obra de reposició del tancament, i que siga l'Ajuntament, per ell mateix o per l'empresa que es contracte per a això, qui duga a terme aquesta reposició.  
Informes:  
a) Sobre la primera qüestió, segons informe emés per la tècnica d'administració general del Negociat de Planejament i Gestió Urbanística de data 17 de setembre de 2010 es desestima aquesta al·legació ja que l'expedient expropiatori complix amb el requisits previs que establix la Llei d'Expropiació Forçosa, Llei de 16 de desembre de 1954, i queda declarada la utilitat pública o l'interés social, així com la necessitat d'ocupació dels terrenys per l'aprovació del Pla General d'Ordenació Urbana d'1 de març de 2000 i ratificat en la seua vigència per Resolució de la Conselleria de Medi Ambient, Aigua, Urbanisme i Habitatge de data 28 de gener de 2010, i per tant gaudix de plena legitimitat.  
b) L'arquitecta municipal ha informat, en data 10 de setembre de 2010, que s'estima l'al·legació en part, ja que s'accepta la sol·licitud de la reserva d'aprofitament en la unitat d'execució 10-UE-R.   
A la superfície que s'ha d'expropiar de 161,12 m² li correspon un aprofitament subjectiu de 64,45 m²tuc en la unitat d'execució 10-UE-R.  
c) L'arquitecte municipal ha informat, en data 10 de setembre de 2010, que es desestima l'al·legació. El tancament no serà reposat i haurà de ser el propietari qui s'encarregue d'aquesta reposició, ja que en el projecte d'expropiació ja es contempla la indemnització als titulars de les obres, instal·lacions, plantacions i sembrats que no puguen conservar-se, i hagen de demolir-se.  
\* \* \* \* \*  
4. Escrit presentat per Vicente Bou Pradas, en nom seu i en nom dels hereus de Vicenta Pradas Peña (R. E. 43.169, de 25 de juny de 2010), en relació amb la finca núm. 3 del projecte d'expropiació.  
Qüestions al·legades:   
a) L'al·legant manifesta que la titular de la finca que apareix en el projecte d'expropiació ha mort i compareix ell com a hereu d'aquesta i en representació de la resta d'hereus. Presentaran l'escriptura d'acceptació d'herència tan prompte com obre en el seu poder.  
b) L'al·legant manifesta la seua disconformitat amb la superfície que s'ha d'expropiar que figura en el projecte d'expropiació. Aporta informe de valoració subscrit per l'arquitecte tècnic Ignacio García Ten, en el qual a la vista de mesurament topogràfic de la finca i per la inclusió del 50% d'un camí exterior que l'al·legant diu que servia d'accés a les finques i que és de propietat privada d'aquestes, es determina que la superfície que s'ha d'expropiar és de 284,75 m², dels quals 270,76 m² corresponen a la finca i 13,99 m² al 50% del camí.  
c) L'al·legant mostra la seua disconformitat amb les superfícies que apareixen en el projecte d'expropiació, i adjunta informe de valoració emés per l'arquitecta tècnic Ignacio García Tin amb número de col·legiat 732 (COAAT), en el qual s'adjunta un pla d'alçament de la parcel·la, establint la superfície i l'edificabilitat de la construcció afectada per l'expropiació.  
d) L'al·legant mostra la seua disconformitat amb la valoració de les construccions, i aporta un informe de l'arquitecte tècnic Ignacio García Tin amb número de col·legiat 732 (COAAT).  
Informes: les qüestions de contingut jurídic han sigut informades per la tècnica d'administració general del Negociat Administratiu de Planejament i Gestió Urbanística en data 17 de setembre de 2010 i les de caràcter tècnic per l'arquitecta municipal en l'informe de 10 de setembre de 2010.  
a) Respecte a la qüestió de titularitat, procedix desestimar l'al·legació, ja que en virtut del que disposa l'article 3 de la Llei d'Expropiació Forçosa, Llei de 16 de desembre de 1954, l'administració expropiant considerarà propietari o titular a qui amb aquest caràcter conste en registres públics que produïsquen presumpció de titularitat. En virtut del certificat de domini i càrregues expedit pel Registre de la Propietat número 2 de Castelló de la Plana, Vicenta Pradas Peña és la titular de la finca registral número 2014/G, i per tant, mentre no es presente pels al·legants el títol que els convertix en hereus de la Pradas, no es modificarà la titularitat de la finca número 3 del projecte d'expropiació.  
b) Respecte a la diferència de superfície que s'ha d'expropiar, cal dir que aquesta qüestió ha sigut informada en part per l'arquitecta municipal en informe de 10 de setembre de 2010. en el qual s'estima parcialment aquesta al·legació, ja que se li reconeix una superfície per a expropiar de 270,76 m² d'acord amb el mesurament topogràfic aportat per l'al·legant. Si bé, pel que fa a la titularitat del camí, aquesta no queda acreditada ja que no obra en l'expedient cap document de propietat de l'esmentat camí i tampoc es desprén del certificat de domini i càrregues de la finca. Per tot això, s'estima parcialment aquesta qüestió.  
c) Respecte a la disconformitat amb les superfícies que apareixen en el projecte d'expropiació cal distingir:  
c1) D'una banda, al·lega disconformitat amb la superfície total de la finca en el projecte d'expropiació.  
Es desestima l'al·legació en aquest punt, ja que en el projecte d'expropiació només es determinen els terrenys necessaris per a l'execució de l'ampliació de l'avinguda de Vila-real, no sent objecte del projecte el mesurament de la totalitat de la parcel·la.  
c2) D'altra banda, mostra la seua disconformitat amb la superfície que s'ha d'expropiar de 265,70 m²s, i al·lega que, segons l'informe de valoració, la superfície que s'ha d'expropiar és de:  
Parcel·la: 270,76 m².  
Camí fronterer fins al seu eix (50%): 13,99 m².  
Total superfície que s'ha d'expropiar: 284,75 m².  
S'estima l'al·legació en part, la superfície que s'ha d'expropiar passa a ser de 270,76 m² segons el mesurament topogràfic aportat, sense considerar la superfície del camí, la titularitat de la qual no ha quedat acreditada.  
c3) Respecte a l'edificació, mostra la seua disconformitat amb l'edificabilitat que s'indemnitzarà establida en el projecte de 25,44 m²t, i al·lega que, segons l'informe de valoració, és de 42,37 m²t desglossada de la manera següent:  
Casa: 30,61 m²t  
Terrassa descoberta: 11,76 m²t  
Total edificabilitat: 42,37 m²t  
Respecte a l'edificació existent en parcel·la, segons l'al·legant només s'expropia una part de l'edifici, on es troba un mur de càrrega que rep el pes de la coberta, per la qual cosa en derrocar aquest mur, l'edificació quedarà en ruïna i s'afonarà.   
Respecte d'això, per a evitar l'afonament del mur de càrrega, i així permetre la conservació de la construcció, es derrocarà l'edifici fins al mur de càrrega, (color groc del croquis adjunt) i s'expropiaran els terrenys fins al límit de l'expropiació (línia roja), quedant una part de l'edificació (color rosa) en situació de fora d'ordenació que es mantindrà fins a la seua reedificació, moment en què s'ajustarà a l'alineació establida pel pla general d'ordenació urbana.  
S'estima l'al·legació parcialment en aquest aspecte, ja que només es derrocarà l'edificació fins al mur de càrrega, de manera que considerant les mesures del pla presentat per l'al·legant, l'edificabilitat que s'indemnitzarà en el projecte d'expropiació és de 42,16 m²t, que suposa una indemnització de 17.441,32 euros.  
d) Respecte a la disconformitat amb la valoració de les construccions, aportant informe de l'arquitecte tècnic Ignacio García Ten amb número de col·legiat 732 (COAAT), l'arquitecta municipal en el seu informe distingix:  
d1) Respecte a la valoració de la tanca construcció 1, l'al·legant pretén un cost de reposició de 72,83 euros/ml.  
Es desestima l'al·legació en aquest punt, ja que en aquest cost de reposició que es pretén per part de l'al·legant s'inclou el mur de maçoneria, el qual es troba en estat de ruïna tal com apareix reflectit en el projecte d'expropiació, per la qual cosa aquest no es valora.  
A pesar que es desestime l'al·legació, la valoració de la tanca es modifica perquè es prenen les mesures de l'alçament de la finca realitzat per tècnic competent que adjunten a l'escrit d'al·legació, de manera que resulta una longitud de tanca de 46,86 ml, la qual cosa suposa una indemnització de 498,08 euros.  
d2) Respecte a la valoració del mur de càrrega, l'al·legant pretén un cost de reposició de 529,07 euros/ml.  
Es desestima l'al·legació, ja que com s'ha assenyalat anteriorment, el mur de càrrega es manté, per la qual cosa no és procedent la seua indemnització.  
d3) Respecte a la valoració de l'edificació, l'al·legant establix un valor de 733,38 euros/m² obtingut de multiplicar els 666,71 euros/m²t utilitzats en el projecte d'expropiació pel coeficient 1,10 segons la Norma 20, a més de considerar que l'estat de conservació de l'edifici és normal.  
Es desestima l'al·legació en aquest punt, ja que en el projecte d'expropiació aquest coeficient ja es troba aplicat en el valor de 666,71 euros/m²t, i l'estat de conservació és regular tal com s'observa en les fotografies del projecte d'expropiació. A més per al càlcul del valor   
\* \* \* \* \*  
final de la tanca i de l'edificació, aplica la fórmula de la Norma 16 del Reial Decret 1020/1993, la qual no és d'aplicació en aquest cas.  
A pesar que es desestime l'al·legació, la valoració de l'edificació es modifica, ja que l'edificabilitat s'incrementa i passant a ser de 42,16 m²t, i queda com a resultat un valor de 17.441,32 euros.  
Per tot el que s'exposa anteriorment, la valoració de les construccions passa a ser de 17.939,40 euros.  
5. Escrits presentats per: Amelia Rosa Fabregat Mas, (R. E. 31800, de 14.05.2010); Francisco Fabregat Mas, (R. E. 31541, de 14.05.2010); Rosa Nebot Capdevila, i en nom seu Francisco Javier Segarra Fabregat, (R. E. 31422, de 14.05.2010); Antonia Fabregat Viciano, i en nom seu Francisco Javier Segarra Fabregat, (R. E. 31779, de 14.05.2010); Josefa Fabregat Viciano, i en nom seu Francisco Javier Segarra Fabregat, (R. E. 31764, de 14.05.2010), respecte a la finca número 5.  
Qüestions al·legades: En ser de caràcter tècnic han sigut informades per l'arquitecta municipal.  
a) L'al·legant sol·licita indemnització per la suposada pèrdua respecte a l'arrendament, el qual es veu reduït per l'expropiació.  
Es desestima l'al·legació, ja que la superfície de 352,03 m² que s'ha d'expropiar, no significa una pèrdua respecte a l'arrendament de la resta de la finca no afectada per l'expropiació (la superfície de la qual és de 1.309,97 m²), ja que l'activitat de guarderia es pot continuar desenvolupant quan finalitze aquesta expropiació.  
b) L'al·legant sol·licita la indemnització pel demèrit de la superfície no expropiada de la finca número 5.  
Es desestima l'al·legació en aquest punt, l'expropiació no ocasiona demèrit a la superfície no expropiada. Una vegada realitzada l'expropiació, la configuració i la superfície restant de 1.309,97 m² de la finca permet perfectament la continuïtat de l'activitat de guarderia.  
c) L'al·legant mostra la seua disconformitat amb la valoració del sòl i adjunta informe de taxació per l'arquitecte Carlos Garrido Siero, en el qual es determina un valor de repercussió de 1.021,00 euros/m²t, atés un valor en venda d'unifamiliars aïllades de 2.460,20 euros/m²t i   
\* \* \* \* \*  
unes despeses d'urbanització, que s'han de descomptar de 79,50 euros/m²t.  
Respecte al valor en venda obtingut en aquest informe, cal assenyalar que només s'ha tingut en compte el preu d'habitatges unifamiliars aïllats, quan en la unitat d'execució 10-UE-R (Z 7) també es poden construir adossats, el preu de venda dels quals és més baix que les unifamiliars. Per a l'obtenció del valor en venda de la zona, és necessari fer la mitjana de preus de venda d'unifamiliars i adossats, tal com s'ha obtingut en el projecte d'expropiació.  
A més en els preus utilitzats per a calcular el valor mitjà de venda en el projecte d'expropiació, s'han utilitzat entre altres, preus de venda en la zona de Pau Lledó, zona amb un valor superior a l'avinguda de Vila-real.  
Quant a les despeses d'urbanització, no aporta la justificació suficient que els acredite.  
Per tot l'anterior, es desestima l'al·legació en aquest aspecte.  
d) L'al·legant rebutja que se li abone el valor de l'obra de reposició de la tanca, i que siga l'Ajuntament qui duga a terme aquesta reposició.  
Es desestima l'al·legació. La tanca no serà reposada i haurà de ser el propietari qui s'encarregue d'aquesta reposició, ja que en el projecte d'expropiació ja es contempla la indemnització als titulars de les obres, instal·lacions, plantacions i sembrats que no puguen conservar-se i hagen de ser demolits.  
e) L'al·legant sol·licita que s'adopten les mesures de seguretat necessàries per a garantir la integritat de les persones que l'ocupen, quan s'executen les obres.  
S'entén que procedix la sol·licitud de l'al·legant, però aquesta no és una qüestió que haja de plantejar-se en el projecte d'expropiació, sinó més bé durant l'execució de l'obra, per la qual cosa es desestima l'al·legació.  
  
\* \* \* \* \*  
6. Escrit presentat per Alberto Bellés Moliner i María Pilar Vidal Vidal (R. E. 32849, de 19 de maig de 2010), respecte a la finca número 6 del projecte d'expropiació.  
Qüestions al·legades: les qüestions de contingut jurídic han sigut informades per la tècnica d'administració general del Negociat Administratiu de Planejament i Gestió Urbanística en data 17 de setembre de 2010 i les de caràcter tècnic per l'arquitecta muncipal en informe de 10 de setembre de 2010, i per l'enginyer agrònom municipal de 18 d'agost de 2010.  
a) Els al·legants posen de manifest que l'expedient expropiatori es troba viciat de nul·litat de ple dret, en no tindre legítima cobertura per ser igualment nuls els antecedents que s'invoquen com a fonament.   
Es desestima aquesta al·legació ja que l'expedient expropiatori complix amb el requisits previs que establix la Llei d'Expropiació Forçosa, Llei de 16 de desembre de 1954, quedant declarada la utilitat pública o l'interés social, així com la necessitat d'ocupació dels terrenys per l'aprovació del Pla General d'Ordenació Urbana d'1 de març de 2000 i ratificat en la seua vigència per Resolució de la Conselleria de Medi Ambient, Aigua, Urbanisme i Habitatge de data 28 de gener de 2010, i per tant gaudix de plena legitimitat.  
b) L'al·legant sol·licita reserva d'aprofitament, i en el cas que es rebutge la seua sol·licitud, disconformitat amb el full de preu just i adjunta informe de taxació per l'arquitecte Carlos Garrido Siero.  
Se li estima l'al·legació en part, ja que s'accepta la sol·licitud de la reserva d'aprofitament en la unitat d'execució 10-UE-R.   
A la superfície que s'ha d'expropiar de 149,46 m², li correspon un aprofitament subjectiu de 59,78 m²tuc en la unitat d'execució 10-UE-R.  
c) L'al·legant manifesta la seua disconformitat amb les plantacions que s'indemnitzaran, ja que el nombre de tarongers afectats per l'expropiació és de 4.  
Respecte a la valoració de les plantacions, s'emet un informe per l'enginyer agrònom municipal de data 18 d'agost de 2010 en el qual es desestima parcialment l'al·legació presentada, considerant que es veuen afectats dos tarongers per l'expropiació i establint un indemnització de 172,80 euros.  
d) L'al·legant rebutja que se li abone el valor de l'obra de reposició de la tanca, i que siga l'Ajuntament qui duga a terme aquesta reposició.  
Es desestima l'al·legació. La tanca no serà reposada i haurà de ser el propietari qui s'encarregue d'aquesta reposició, ja que en el projecte d'expropiació ja es contempla la indemnització als titulars de les obres, instal·lacions, plantacions i sembrats que no puguen conservar-se i que hagen de ser demolits.  
  
  
\* \* \* \* \*  
7. Escrit presentat per Josefa del Carmen Berto Porcar i María Azucena Berto Porcar (R. E. 32137, de 18.05.2010) respecte a la finca número 7 i la finca número 8.  
Qüestions al·legades: són de caràcter tècnic i per tant han sigut informades per l'arquitecta municipal.  
a) L'al·legant manifesta la seua disconformitat amb la valoració del sòl i adjunta informe de valoració emés per l'arquitecte Javier Peris Sabater amb número de col·legiat 7159.  
Respecte al valor en venda utilitzat en aquest informe, cal assenyalar que només s'ha tingut en compte el preu d'habitatges unifamiliars aïllats, quan en la unitat d'execució 10-UE-R (Z 7) també es poden construir adossats, el preu de venda dels quals és més baix que les unifamiliars. A més s'observa, l'existència de grans diferències entre el testimoni de preu més baix 1.637,00 euros/m²t i el més alt de 2.625,00euros/m²t, la qual cosa suposa la no homogeneïtat dels testimonis que ha utilitzat.  
Per a l'obtenció del valor en venda de la zona, és necessari fer la mitjana de preus de venda d'unifamiliars i adossats, tal com s'ha obtingut en el projecte d'expropiació.  
Per tot l'anterior, es desestima l'al·legació en aquest aspecte, donant per vàlid el valor utilitzat en el projecte d'expropiació.  
  
8. Escrit presentat per Arturo Peris Domínguez (R. E. 35450, de 28.05.2010), respecte a la finca número 9 del projecte d'expropiació.  
Qüestions al·legades: Són de caràcter tècnic i per tant han sigut informades per l'arquitecta municipal.  
a) L'al·legant manifesta la seua disconformitat amb la superfície que s'ha d'expropiar i adjunta l'alçament topogràfic realitzat per l'enginyer tècnic en topografia Kilian Morales Morales, número de col·legiat 6388, en el qual es determina que la superfície que s'ha d'expropiar és de 369,05 m².  
S'estima l'al·legació en aquest punt, i es modificarà el projecte d'expropiació de manera que la superfície que s'ha d'expropiar passa de ser 315,59 m² a 369,05 m², d'aquesta manera la valoració del sòl total serà de 56.570,94 euros.  
b) L'al·legant manifesta la seua disconformitat amb el mesurament dels límits de la finca que s'ha d'expropiar i adjunta el mesurament realitzat per l'enginyer tècnic en topografia Kilian Morales Morales, número de col·legiat 6388, segons el qual el mesurament de la finca és la següent:  
- Façana frontal: 33,97 metres.  
- Laterals parcel·la nord: 10,83 metres.  
- Laterals parcel·la sud:11,15 metres.  
S'estima l'al·legació en aquest punt, i es considera el nou mesurament en el projecte d'expropiació modificat, que produirà els següents canvis en la valoració de les construccions; la construcció 1 serà de 279,35 euros, la construcció 2 de 759,03 euros, i la construcció 3 de 1.053,92 euros. Per tot l'anterior, el valor total de les construccions passarà a ser de 2.092,30 euros.  
9. Escrit presentat per María del Carmen Linares Beltrán, en nom i representació de Pablo, Javier i Arturo Peris Domínguez (R. E. 32813, de 19 de maig de 2010), respecte a la finca número 9 del projecte d'expropiació.  
Qüestions al·legades:   
a) Els al·legants posen de manifest que l'expedient expropiatori es troba viciat de nul·litat de ple dret, en no tindre legítima cobertura per ser igualment nuls els antecedents que s'invoquen com a fonament.   
A la vista de l'informe de la tècnica d'administració general del Negociat Administratiu de Planejament i Gestió Urbanística, es desestima aquesta al·legació ja que l'expedient expropiatori complix amb el requisits previs que establix la Llei d'Expropiació Forçosa, Llei de 16 de desembre de 1954, i queda declarada la utilitat pública o l'interés social, així com la necessitat d'ocupació dels terrenys per l'aprovació del Pla General d'Ordenació Urbana d'1 de març de 2000 i ratificat en la seua vigència per la Resolució de la Conselleria de Medi Ambient, Aigua, Urbanisme i Habitatge, de data 28 de gener de 2010, i, per tant, gaudix de plena legitimitat.  
b) L'al·legant manifesta la seua disconformitat amb la superfície afectada per l'expropiació i amb la longitud de façana de la parcel·la.  
L'arquitecte municipal ha informat que s'estima l'al·legació en aquest punt, i es modificarà el projecte d'expropiació de manera que   
\* \* \* \* \*  
  
la superfície que s'ha d'expropiar passa de ser 315,59 m² a 369,05 m², d'aquesta manera la valoració del sòl total serà de 56.570,94 euros.  
c) L'al·legant rebutja que se li abone el valor de l'obra de reposició del tancament, i que siga l'Ajuntament qui duga a terme aquesta reposició.  
L'arquitecte municipal ha informat que es desestima l'al·legació. El tancament no serà reposat i haurà de ser el propietari qui s'encarregue d'aquesta reposició, ja que en el projecte d'expropiació ja es contempla la indemnització als titulars de les obres, instal·lacions, plantacions i sembrats que no puguen conservar-se i hagen de demolir-se.  
El valor de reposició de la tanca s'ha modificat en estimar l'al·legació d'Arturo Peris Domínguez (R. E. 35937, de 28.05.2010).  
d) L'al·legant sol·licita reserva d'aprofitament, i en el cas que es rebutge la seua sol·licitud, disconformitat amb el full de preu just i adjunta informe de taxació per l'arquitecte Carlos Garrido Siero.  
Se li estima l'al·legació en part, ja que s'accepta la sol·licitud de la reserva d'aprofitament en la unitat d'execució 10-UE-R.   
A la superfície que s'ha d'expropiar de 369,05 m² li correspon un aprofitament subjectiu de 147,62m²tuc en la unitat d'execució 10-UE-R.  
10. Escrits presentats per María Isabel Peña Arroyo (R. E. 31035, de 17 de maig de 2010, i R. E. 32701, de 19 de maig de 2010) respecte a la finca número 10 del projecte d'expropiació.  
Qüestions al·legades:  
a) L'al·legant posa de manifest que l'expedient expropiatori es troba viciat de nul·litat de ple dret, en no tindre legítima cobertura per ser igualment nuls els antecedents que s'invoquen com a fonament.   
b) L'al·legant rebutja que se li abone el valor de l'obra de reposició del tancament i que siga l'Ajuntament qui duga a terme aquesta reposició.  
c) L'al·legant mostra la seua disconformitat amb la valoració del sòl i adjunta informe de taxació per l'arquitecte Carlos Garrido Siero, en el qual es determina un valor de repercussió de 1.021,00 euros/m²t,   
\* \* \* \* \*   
  
tenint en compte un valor en venda d'unifamiliars aïllades de 2.460,20 euros/m²t i unes despeses d'urbanització que s'han de descomptar de 79,50 euros/m²t.  
Informes:  
a) Respecte a la nul·litat de ple dret de l'expedient i a la vista de l'informe emés per la tècnica d'administració general del Negociat Administratiu de Planejament i Gestió Urbanística, es desestima aquesta al·legació ja que l'expedient expropiatori complix amb el requisits previs que establix la Llei d'Expropiació Forçosa, Llei de 16 de desembre de 1954, quedant declarada la utilitat pública o l'interés social, així com la necessitat d'ocupació dels terrenys per l'aprovació del Pla General d'Ordenació Urbana d'1 de març de 2000 i ratificat en la seua vigència per la Resolució de la Conselleria de Medi Ambient, Aigua, Urbanisme i Habitatge de data 28 de gener de 2010 i, per tant, gaudix de plena legitimitat.  
b) L'arquitecte municipal ha informat que es desestima l'al·legació. El tancament no serà reposat i haurà de ser el propietari qui s'encarregue d'aquesta reposició, ja que en el projecte d'expropiació ja es contempla la indemnització als titulars de les obres, instal·lacions, plantacions i sembrats que no puguen conservar-se, i que hagen de demolir-se.  
c) Respecte al valor en venda obtingut en aquest informe, l'arquitecta municipal ha informat que cal assenyalar que només s'ha tingut en compte el preu d'habitatges unifamiliars aïllats, quan en la unitat d'execució 10-UE-R (Z 7) també es poden construir adossats, el preu de venda dels quals és més baix que les unifamiliars. Per a l'obtenció del valor en venda de la zona, és necessari fer la mitjana de preus de venda d'unifamiliars i adossats, tal com s'ha obtingut en el projecte d'expropiació.  
A més en els preus utilitzats per a calcular el valor mitjà de venda en el projecte d'expropiació, s'han utilitzat entre altres, preus de venda en la zona de Pau Lledó, zona amb un valor superior a l'avinguda de Vila-real.  
Quant a les despeses d'urbanització, no aporta la justificació suficient que els acredite.  
Per tot l'anterior, es desestima l'al·legació en aquest aspecte.  
  
\* \* \* \* \*  
  
11. Escrits presentats per: José Manuel Beltrán Andrés i Encarnación Monforte Carceller (R. E. 29771, de 07.05.2010); Roberto Beltrán Monforte (R. E. 29306, de 07.05.2010); David Beltrán Monforte (R. E. 29223, de 07.05.2010); Eva Beltrán Monforte (R. E. 29999, de 07.05.2010) i Antonio Beltrán Andrés (R. E. 29203, de 07.05.2010) d'idèntic contingut, respecte a la finca número 11.  
Qüestions al·legades:  
a) L'al·legant manifesta la seua disconformitat amb la valoració del sòl.  
Es desestima l'al·legació, ja que mostren la seua disconformitat amb la valoració, però no presenten informe de valoració contradictori realitzat per tècnic competent.  
12. Escrits presentats per: Juan Francisco Martí Escrig (R. E. 32170, de 19.05.2010); Enrique Martí Escrig (R. E. 32667, de 19.05.2010); Carmen Martí Ortiz (R. E. 32276, de 19.05.2010) i Manuel Martí Ortiz (R. E. 32609, de 19.05.2010) d'idèntic contingut, respecte a la finca número 13.  
Qüestions al·legades:  
a) L'al·legant posa de manifest que l'expedient expropiatori es troba viciat de nul·litat de ple dret, en no tindre legítima cobertura per ser igualment nuls els antecedents que s'invoquen com a fonament.   
b) L'al·legant sol·licita reserva d'aprofitament, i en el cas que es rebutge la seua sol·licitud, disconformitat amb el full de preu just i adjunta informe de taxació per l'arquitecte Carlos Garrido Siero.  
c) L'al·legant exposa que l'obra projectada, invadix la parcel·la actual i elimina el pendent d'accés a la porta de cotxes de l'edifici existent, per la qual cosa serà necessari obrir una nova porta en la paret lateral de l'edifici, i que l'administració haurà de proveir a la substitució de l'actual porta per una altra que permeta la utilització de l'edifici en semblants condicions actuals.  
d) L'al·legant rebutja que se li abone el valor de l'obra de reposició del tancament, i que siga l'Ajuntament qui duga a terme aquesta reposició.  
Informes:  
a) Respecte a la nul·litat de ple dret de l'expedient i a la vista de l'informe emés per la tècnica d'administració general del Negociat Administratiu de Planejament i Gestió Urbanística, es desestima   
\* \* \* \* \*  
  
aquesta al·legació ja que l'expedient expropiatori complix amb el requisits previs que establix la Llei d'Expropiació Forçosa, Llei de 16 de desembre de 1954, i queda declarada la utilitat pública o l'interés social, així com la necessitat d'ocupació dels terrenys per l'aprovació del Pla General d'Ordenació Urbana d'1 de març de 2000 i ratificat en la seua vigència per Resolució de la Conselleria de Medi Ambient, Aigua, Urbanisme i Habitatge de data 28 de gener de 2010, i per tant gaudix de plena legitimitat.  
b) Segons informe de l'arquitecta municipal, se li estima l'al·legació en part, ja que s'accepta la sol·licitud de la reserva d'aprofitament en la unitat d'execució 10-UE-R.   
A la superfície que s'ha d'expropiar de 356,49 m², li correspon un aprofitament subjectiu de 142,60 m²tuc en la unitat d'execució 10-UE-R.  
c) Es desestima l'al·legació, ja que una vegada realitzada visita in situ, s'ha comprovat que no hi ha cap pendent d'accés que done davant de l'avinguda de Vila-real, ni cap porta que quede afectada per l'expropiació.  
d) Es desestima l'al·legació. El tancament no serà reposat i haurà de ser el propietari qui s'encarregue d'aquesta reposició, ja que en el projecte d'expropiació ja es contempla la indemnització als titulars de les obres, instal·lacions, plantacions i sembrats que no puguen conservar-se, i que hagen de ser demolits.  
13. Escrits presentats per Santos Izquierdo Iranzo, Palmira López Millán i María Pilar Izquierdo López (R. E. 28547, de 04.05.2010 i (R. E. 37626, de 04.06.2010), respecte a la finca núm. 14.  
Qüestions al·legades: Són de caràcter tècnic i per tant han sigut informades per l'arquitecta municipal.  
a) L'al·legant mostra la seua disconformitat respecte a la descripció de les construccions, perquè no s'ha considerat el mur sobre el qual s'assenta la tanca de simple torsió que juntament amb un altre mur interior constituïxen un regueró d'obra.  
S'estima l'al·legació, ja que una vegada realitzada visita in situ, s'ha comprovat l'existència d'un regueró en el front de parcel·la de longitud 9,18 metres, per la qual cosa es modificarà el projecte d'expropiació i s'inclourà en el full de preu just la indemnització de 308,22 euros per aquest regueró fa.  
  
\* \* \* \* \*  
Per tant la valoració total de les construccions passarà a ser de 618,22 euros.  
b) L'al·legant mostra la seua disconformitat respecte a la descripció de les plantacions, perquè no s'ha valorat un mangraner d'uns 18 anys i una tanca lateral d'alibustre, d'uns 9 metres de longitud i 3 metres d'altura.  
Respecte a la valoració de les plantacions, s'emet un informe per l'enginyer agrònom municipal de data 19 d'agost de 2010 en el qual s'estima parcialment l'al·legació presentada, considerant que ha d'indemnitzar-se un mangraner existent de valor unitari 185,00 euros.  
c) L'al·legant sol·licita que quan s'efectuen les obres d'urbanització, es realitze en els rastells de la vorera davant de sa casa la rebaixa corresponent per a poder accedir amb cotxe.  
S'entén que procedix la sol·licitud de l'al·legant, però aquesta no és una qüestió que haja de plantejar-se en el projecte d'expropiació, sinó més bé durant l'execució de l'obra, per la qual cosa es desestima l'al·legació.  
14. Escrit presentat per Manuel Nogueira Izquierdo, María Carmen Nogueira Izquierdo, Manuel Mayo Abad, Patricia Mayo Nogueira i Pablo Mayo Nogueira (R. E. 28661, de 05.05.2010), respecte a la finca número 15.  
Qüestions al·legades: són de caràcter tècnic i per tant han sigut informades per l'arquitecta municipal.  
a) Mostren la seua disconformitat respecte a les construccions, al·legant que falta per valorar les següents;   
a1) La valoració d'un mur de contenció d'1 metre d'altura i un mur interior, constituint entre ambdós un regueró.  
S'estima l'al·legació, ja que una vegada realitzada visita in situ, s'ha comprovat l'existència d'un regueró en el front de parcel·la de longitud 51,58 metres, per la qual cosa es modificarà el projecte d'expropiació i s'inclourà en el full de preu just la indemnització de 1.731,80 euros per aquest regueró com a construcció 3.  
a2) La valoració de les següents tanques; per un costat una tanca interior perimetral de 2 metres d'altura amb longitud 15 metres sobre muret de bloc formigó de 0,20 metres d'altura, i per un altre una tanca annexa interior a la finca de 1,50 metres d'altura amb longitud de 20 metres i assentat sobre muret de formigó de 0,20 metres d'altura i de longitud 5 metres.  
  
\* \* \* \* \*  
  
S'estima en part l'al·legació, ja que una vegada realitzada visita in situ, s'ha comprovat que hi ha la tanca perimetral a l'edificació i que es troba afectada en part per l'expropiació, de manera que s'indemnitzarà per un valor de 257,65 euros que correspondrà a una nova construcció de la finca, la construcció 4. Respecte a la tanca annexa interior, es troba contemplada amb una longitud de 10,27 metres en la valoració de la construcció 1 del full de preu just del projecte.  
Per tot l'anterior, la valoració total de les construccions de la finca núm. 15 passa a ser de 2.712,98 euros.  
b) L'al·legant sol·licita reserva d'aprofitament.  
Se li estima l'al·legació, ja que s'accepta la sol·licitud de la reserva d'aprofitament en la unitat d'execució 10-UE-R.   
A la superfície que s'ha d'expropiar de 528,66 m² li correspon un aprofitament subjectiu de 211,46 m²tuc en la unitat d'execució 10-UE-R.  
15. Escrit presentat per Luis M. Barrachina Alonso, en representació de Fundació Caixa Castelló (R. E. 31575, de 13.05.2010), respecte a la finca número 16.  
Qüestions al·legades: són de caràcter tècnic i per tant han sigut informades per l'arquitecta municipal.  
a) L'al·legant mostra la seua disconformitat respecte al full de preu just, i al·lega els punts següents:  
a1) El canvi de valor del sòl, en estar classificat com a dotacional públic viari.  
La classificació i la qualificació d'aquest sòl ve establida pel Pla General d'Ordenació Urbana de 2000 de Castelló de la Plana, ratificat per Resolució del conseller de Medi Ambient, Aigua, Urbanisme i Habitatge en data 28 de gener de 2010 i publicat en el Butlletí Oficial de la Província de Castelló en data 2 de febrer de 2010, i es tracta de dotacional públic amb destí vial en sòl urbà, no inclòs en cap unitat d'execució ni sector, per la qual cosa es desestima l'al·legació en aquest punt.  
a2) La inclusió de la finca en el de polígon de menor valor econòmic per a calcular el valor en venda, i al·lega que el valor en venda ha de ser 1,741,21 euros/m²t.  
En la valoració realitzada en el projecte d'expropiació no es fa referència a cap polígon, es calcula el valor en venda de 1,601,46 euros/m²t a través del mètode de comparació segons preus de mercat. No queda clarament justificat el valor de venda que pretén l'al·legant, per la qual cosa es desestima l'al·legació en aquest punt.  
a3) Al·leguen que si s'aplica l'IPC als costos d'urbanització que van estimar en el seu dia a les dates d'aprovació dels projectes mencionats eixiria un menor cost.   
El cost d'urbanització utilitzat en el projecte d'expropiació de 93,97 euros/m²t s'obté de la mitjana dels costos d'urbanització de dues unitats d'execució, que en tot cas, si aplicàrem l'IPC fins a la data de hui s'incrementarien els costos. Per tot l'anterior, es desestima l'al·legació en aquest punt considerant correcte els costos establits en el projecte d'expropiació.  
a4) En la valoració de les construccions, falta valorar el tancament de la carretera Ribesalbes i en el tancament frontal no s'ha tingut en compte el desnivell existent per la cara interior del mur, que existix entre el terreny i el carrer i varia entre 0,80 i 1,50 metres.  
- Respecte del tancament de la carretera Ribesalbes, es desestima l'al·legació, ja que la seua valoració està inclosa dins de la valoració de la construcció 2, tal com apareix en el full de preu just de la finca.  
- Respecte al tancament frontal i el seu desnivell, s'estima l'al·legació i es considera com a desnivell la mitjana de 1,15 metres ((0,80+1,50)/2), per tant el projecte d'expropiació es modificarà quant a l'altura de la construcció 2 que serà de 1,75 metres (1,15 m de desnivell entre el terreny i el carrer i 0,60 m d'altura sobre rasant).  
a5) En la valoració de les construccions, l'al·legant pretén que es rectifique el coeficient de conservació aplicat, ja que des que el tema està en tràmits, no tenia sentit reparar desperfectes.  
- Es desestima l'al·legació en aquest aspecte, ja que s'han aplicat els criteris de valoració establits segons l'article 22.3 del Reial Decret Legislatiu 2/2008, «La valoració de les edificacions o construccions tindrà en compte la seua antiguitat i el seu estat de conservació».  
b) En l'Informe de valoració contradictori presentat per l'al·legant i realitzat per l'arquitecte tècnic Alfonso Fernández Delgado amb número de col·legiat 2430, al·lega el següent:  
b1) Respecte a la valoració del sòl.  
Es desestima la valoració del sòl realitzada en aquest informe, pels següents motius:  
- Utilitza un valor en venda no justificat de 1,741,21 euros/m²t, tal com s'indica en el present escrit en l'apartat a2).  
- Aplica un cost d'urbanització no justificat de 77,89 euros/m²s referit al sòl, que suposa 194,73 euros/m²t referit al sostre, i que és molt major que l'utilitzat en el projecte d'expropiació de 93,97 euros/m²t.  
- Aplica de forma errònia la fórmula per a obtindre el valor de repercussió, ja que és incorrecte restar a un valor de euros/m²t referit a sostre, un valor euros/m²s referit a sòl.  
b2) Respecte a la valoració de les construccions, presenten la valoració dels tancaments i del pàrquing, s'utilitzen els preus que van presentar l'any 2004 en les al·legacions a l'expropiació del solar incrementant-los amb un 30,0% (febrer 2004 fins a març 2010).  
Es desestima l'al·legació en aquest punt, i es consideren correctes les valoracions realitzades en el projecte d'expropiació. En cas d'aplicar l'IPC segons l'Institut Nacional d'Estadística entre aquestes dades seria de 17,30%, i no de 30% com indica l'al·legant, a més que, en aquesta valoració, no s'han aplicat els coeficients de conservació i d'antiguitat exigits pel Reial Decret Legislatiu 2/2008 en la valoració de les construccions.  
b3) Respecte a la valoració de les plantacions.  
Respecte a la valoració de les plantacions, s'emet un informe per l'enginyer agrònom municipal de data 23 d'agost de 2010 en el qual es desestima parcialment l'al·legació presentada, i es considera un increment de la indemnització respecte determinades plantacions, per la qual cosa el valor unitari d'aquestes passa a ser:  
- Palmera Washingtonia: 930,50 euros/ud.  
- Olivera adulta: 610,50 euros/ud.  
- Casuarina: 1.490,50 euros/ud.  
Per tot l'anterior, la valoració total de les plantacions passa a ser de 13.619,29 euros.  
  
\* \* \* \* \*  
  
  
\* \* \* \* \*  
  
16. Escrit presentat per Rosa M.ª García Pascual (R. E. 33099, de 20.05.2010), respecte a la finca número 19.  
Qüestions al·legades:  
a) L'al·legant mostra la seua disconformitat amb la valoració de la pèrgola de fusta, exposa que es tracta d'una pèrgola de formigó i no de fusta, i que la ceràmica decorativa d'aquesta té una antiguitat superior als 80 anys.  
S'estima en part l'al·legació, una vegada realitzada visita in situ, s'ha comprovat que es tracta d'una pèrgola formada per tres parells de pilars de formigó que suporten un coberta d'enreixat metàl·lic, i la valoració del qual és de 895, 91 euros.  
Per tot l'anterior, la valoració total de les construccions passa a ser de 1.435,34 euros.  
17. Durant el període d'exposició pública, amb l'objectiu de complir amb el que disposa l'article 32.1 del Reglament Hipotecari (Decret de 14 de febrer de 1947) i article 22.1 de les normes complementàries al reglament per a l'execució de la Llei Hipotecària sobre inscripció en el Registre de la Propietat d'actes de naturalesa urbanística, per part de l'Ajuntament s'ha sol·licitat dels diferents Registres de la Propietat l'emissió d'un Certificat de Domini i Càrregues de les finques afectades pel projecte d'expropiació. De la revisió d'aquests documents es desprenen una sèrie de modificacions amb vista a la titularitat i càrregues d'algunes finques, modificacions que han sigut recollides en el projecte d'expropiació l'aprovació del qual s'està tramitant.  
II. Del resultat dels informes de les tècnics municipals sobre el contingut de les al·legacions presentades al projecte d'expropiació, tant de caràcter tècnic com jurídic, s'ha procedit a modificar el projecte exposat al públic, i queda com a valor total de l'expropiació la quantitat de 1.168.507,08 euros, segons els criteris de valoració aplicats que es concreten en la memòria del projecte d'expropiació.  
La relació definitiva d'afectats pel projecte d'expropiació, per taxació conjunta, dels terrenys necessaris per a dur a terme l'ampliació de l'avinguda de Vila-real és la següent:  
\* \* \* \* \*  
  
D'acord amb la valoració establida en el projecte d'expropiació i amb vista al percentatge de propietat sobre la finca, i dels propietaris que han sol·licitat la reserva d'aprofitament urbanístic, s'ha distribuït la indemnització per expropiació als diferents interessats.  
III. L'expedient s'ha tramitat correctament, d'acord amb el que establix l'article 434 del Reglament d'Ordenació i Gestió Territorial i Urbanística, aprovat per Decret 67/2006, de 12 de maig, pel procediment de taxació conjunta.  
D'acord amb l'article 48 de la Llei d'Expropiació Forçosa, Llei de 16 de desembre de 1954, una vegada determinat el preu just, es procedirà al pagament de la quantitat que resultara en el termini màxim de sis mesos.  
En virtut del que establix l'apartat 4 de l'esmentat article 434 del Reglament d'Ordenació i Gestió Territorial i Urbanística (ROGTU), el preu just dels béns i drets que s'han d'expropiar pot satisfer-se, d'acord amb l'expropiat, mitjançant l'adjudicació de terrenys o mitjançant l'atribució d'aprofitaments que corresponguen a l'administració expropiant, o de qualsevol altra forma lliurement pactada entre l'administració i l'expropiat.   
De conformitat amb l'article 519 del Codi Civil, si la cosa usufructuada anara expropiada per causa d'utilitat pública, el propietari estarà obligat, o bé a subrogar-la amb una altra del mateix valor i anàlogues condicions, o bé a abonar a l'usufructuari l'interés legal de l'import de la indemnització per tot el temps que haja de durar l'usdefruit. Si el propietari optara per l'últim, haurà de refermar el pagament dels rèdits.  
IV. De l'article 127.1.d) de la Llei Reguladora de les Bases de Règim Local es desprén que correspon a la Junta de Govern Local les aprovacions, entre altres, dels instruments de gestió.  
Per tot això, a la vista dels informes emesos pels tècnics municipals i d'acord amb l'article 434 del Reglament d'Ordenació i Gestió Territorial i Urbanística, aprovat per Reial Decret 67/2006, de 19 de maig, i concordants de la Llei d'Expropiació Forçosa, de 16 de desembre de 1954, a proposta del vicealcalde, regidor delegat de l'Àrea de Desenvolupament de la Ciutat, Sostenibilitat, Medi Ambient, Habitatge i Serveis Urbans s'acorda:  
1. Resoldre les al·legacions presentades al Projecte d'Expropiació per a obtindre els terrenys necessaris per a l'ampliació de l'avinguda de Vila-real, en el sentit indicat en l'apartat d'al·legacions del present acord.  
2. Aprovar definitivament el projecte d'expropiació per taxació conjunta, per a obtindre els terrenys necessaris per a l'ampliació de l'avinguda de Vila-real, a què s'han incorporat les modificacions derivades de les al·legacions que s'estimen i dels Certificats de Domini i Càrregues.  
3. Aprovar la relació definitiva d'afectats pel projecte d'expropiació que forma part del cos del present acord.  
4. Notificar aquest acord als interessats, juntament amb el full d'apreuament, que disposaran d'un mes per a acceptar aquest full o rebutjar-lo i formular el seu propi, i en aquest cas es traslladarà l'expedient al Jurat Provincial d'Expropiació Forçosa per a què fixe el preu just, considerant-se el silenci de l'interessat com a acceptació de la valoració municipal.  
5. Procedir a alçar les actes de pagament i ocupació i abonar mitjançant transferència bancària, subscriure el corresponent conveni urbanístic o si és el cas, consignar en la caixa de depòsits de la Tresoreria Municipal, als titulars de béns i drets objecte d'expropiació les següents quantitats  
\* \* \* \* \*  
  
6. Traslladar aquest acord a l'Àrea de Gestió Econòmica, a la Tresoreria Municipal i a la Intervenció Municipal d'aquest Ajuntament per a què realitzen les actuacions corresponents».  
El que es publica a l'efecte del que disposa l'art. 434 del Reglament d'Ordenació i Gestió Territorial i Urbanística, en els seus apartats 2, 3 i 5, dels quals es desprén que l'interessat disposarà d'un mes per a acceptar el full d'apreuament o rebutjar-lo i formular el seu propi. En el cas que rebutge la valoració continguda en el full d'apreuament formulat per l'administració, aquesta traslladarà l'expedient al Jurat Provincial d'Expropiació Forçosa per a què fixe el preu just. El silenci de l'interessat es considerarà com a acceptació de la valoració fixada en el full d'apreuament de l'administració, entenent-se determinat definitivament el preu just.  
Expressament es fa constar que, de conformitat amb el que establix l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, el present anunci i la relació que l'acompanya es publica a l'efecte de notificació a aquells interessats que no hagen pogut ser identificats i figuren com a desconeguts, així com aquells amb direcció desconeguda o insuficient per a practicar la notificació o bé intentada la notificació, aquesta no s'haguera pogut practicar.  
El pagament o depòsit de la valoració establida en el full d'apreuament de l'administració expropiant o, si és el cas, l'aprovació de l'instrument o formalització del document pel qual qualsevol altra forma es faça efectiu el pagament del preu just, habilita a l'administració expropiant per a ocupar finques amb l'alçament previ de les corresponents actes i produïx els efectes previstos en la legislació sobre expropiació forçosa. Tot això, sense perjudici que continue la tramitació dels procediments per a la determinació definitiva del preu just davant del Jurat Provincial d'Expropiació Forçosa.  
Castelló de la Plana, 8 d'octubre de 2010.- L'Alcalde: Alberto Fabra Part.